 ڪراچي (ويب ڊيسڪ) پاڪستان جي تڪراري ٽڪ ٽاڪ اسٽار حريم شاهه دعويٰ ڪئي آهي ته پاڪستان ۾ ٽڪ ٽاڪ کي شهرت هن جي ڪري ملي آهي. حريم شاهه چيو آهي ته حڪومت ٽڪ ٽاڪ تي پابندي جو فيصلو ڪيو آيه ته اسان کي به ساٿ ڏيڻ گھرجي، حڪومت اسان جي ڀلائي لاءِ ٽڪ ٽاڪ تي پابندي لڳائي رهي آهي. هن  چيو ته ڪجهه ماڻهن جي ڪري ٽڪ ٽاڪ تي پابندي لڳي رهي آهي، ٽڪ ٽاڪ تي ڪجهه ماڻهو آهن جن سان معاشري کي نقصان پهچي رهيو آهي. ٽڪ ٽاڪ اسٽار چيو ته ٽڪ ٽاڪ تي ڪجهه ماڻهو اعتراض جوڳو مواد اپلوڊ ڪن ٿا جيڪو غلط آهي. واضح رهي ته پاڪستان ٽيلي ڪميونيڪيشن اٿارٽي سوشل ميڊيا  ايپ ٽڪ ٽاڪ کي آخري وارننگ جاري ڪري ڇڏي آهي، ٽڪ ٽاڪ تي غير اخلاقي مواد هجڻ تي اڳ به وارننگ جاري ڪئي وئي هئي.